Diari Oficial de la Generalitat Valenciana


Sumari del DOGV 9448, del 13-10-2022 (2022/9335)

ACORD de 7 d'octubre de 2022, del Consell, pel qual s'autoritza incrementar el límit per a comprometre despesa plurianual amb càrrec al capítol 2 del programa 313.30, Infància i adolescència, de la Vicepresidència i Conselleria d'Igualtat i Polítiques Inclusives (VL 16.002/22-034).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9448

Data del DOGV
:   13-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9335


Data del document
:   07-10-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 d'octubre de 2022, del Consell, pel qual s'autoritza incrementar el límit per a comprometre despesa plurianual amb càrrec al capítol 2 del programa 313.30, Infància i adolescència, de la Vicepresidència i Conselleria d'Igualtat i Polítiques Inclusives (VL 16.002/22-034). [2022/9335]  
La Llei orgànica 5/2000, de 12 de gener, reguladora de la responsabilitat penal dels menors, en el seu article 45 atribueix a les Comunitats Autònomes la competència en l'execució de les mesures adoptades pels jutges de menors en les seues sentències fermes, i l'Estatut d'Autonomia estableix la competència exclusiva de la Generalitat en institucions públiques de protecció i ajuda a menors i joves inclosa la creació de centres de protecció, reinserció i rehabilitació. El desenvolupament d'aquestes polítiques correspon a la Vicepresidència i Conselleria d'Igualtat i Polítiques Inclusives, que a aquest efecte i d'acord amb el que es preveu en la Llei 26/2018, de la Generalitat, de drets i garanties de la infància i adolescència, ha previst, a través de la Direcció General d'Infància i Adolescència, la tramitació d'un contracte de servei per a l'execució de les mesures judicials de medi obert a persones joves en conflicte amb la llei, amb una duració prevista des de l'1 de desembre de 2022 a 30 de novembre de 2025.  
La despesa d'aquest contracte de servei s'imputa al capítol 2 del programa pressupostari 313.30, Infància i adolescència, el crèdit inicial de la qual en l'exercici 2022 és de 9.833.010 euros. Tenint en compte el límit vigent aprovat per Acord del Consell de data 18 de setembre de 2020, l'import per anualitats de l'esmentat contracte i els compromisos plurianuals ja existents, la Vicepresidència i Conselleria d'Igualtat i Polítiques Inclusives planteja la necessitat d'incrementar, per a l'anualitat 2023, el límit per a comprometre despesa amb càrrec al capítol 2 de l'esmentat programa pressupostari.  
En conseqüència, i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, el Consell, a proposta del conseller d'Hisenda i Model Econòmic,  
  
  
ACORDA  
  
Primer i únic  
Autoritzar l'ampliació del límit quantitatiu que fixa l'article 40 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa pluriennal amb càrrec al capítol 2 del programa 313.30, Infància i adolescència, que es detalla a continuació:  
  
Exercici Límit actual Límit modificat  
2023 8.135.199,00 9.524.395,11  
  
  
  
València, 7 d'octubre de 2022  
  
La consellera secretària,  
AITANA MAS MAS